# Vernajol

Vernajol o puslèu Vernejol (Vernajoul en francés) es una comuna occitana del País de Fois, situada dins lo departament d'Arièja e la region d'Occitània, ancianament de Miègjorn-Pirenèus.

## Toponimia

La prononciacion seriá [beɾne'ʒul] o [beɾna'ʒul] (Patrici Pojada escriu curiosament « la fòrma francesa poiriá indicar una tendéncia a prononciar [beɾna'ʒul] ambe un a » e non se sap clarament s'aquela prononciacion es atestada).
Las fòrmas ancianas son Vernajol en 1272, Vernejolh en 1284, Vernejol en 1323 e 1385, Vernejol, Berneiol, Berneyol en 1387, Verneiol en 1390, Berneyol, Berneiol en 1401, Vernejol en 1425, cap a 1460 (Cronica d'Esquerrièr) e 1525, Berneyol en 1446, etc. Totis les toponimistas son d'acòrdi per acceptar un etime gallic *verno-ialon, *verna-ialon « clarièra dels vèrnhes, vèrns ». Lo sens de clarièra, espaci descobèrt èra ací de « bòsc romput per tal d'installar un vilatge novèl » (Delamarre) e, segon d'unis autors, la finala -ialon finiguèt per foncionar coma un sufixe. Lo mot *verna a lo sens de « vèrnhe », mès tanben de « palú, sanha », benlèu le sens primitiu (le vèrn se plai dins les sòls umides). La finala -jol es pas frequenta en Arièja, mès se rencontra mai en Cantal, Avairon, Losera$^,$$^,$$^,$. Lo poèta Arthur Moulis, nascut a Vernejol en 1876, escriviá Bernejoul, ambe ne e non pas na, fòrma que correspond a las atestacions medievalas. Aquí perqué P. Pojada conselha de preferéncia la grafia Vernejol, confòrma a la prononciacion pus autentica. Dins un article sus la comuna, les noms de Pierre de Vernejoul e Georges Vernejoul (probablament de l'anciana familha senhorala, segon lo contèxte) semblan confirmar aquela prononciacion.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2008 | (2026) | Jean-Paul Ferré | PS | agent general d'asseguranças, ancian president de la Federacion Francesa de Rugbí a XIII, conselhièr departamental |
| març de 2001 | 2008 | Philippe Causse | | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 447 | 382 | 417 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 474 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 409 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 392 | 429 | 516 | 546 | 541 | 574 | 706 | 697 | Cercar |
| 2009 | 2010 |
| 680 712 | 691 723 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 664 abitants e la densitat èra de 73,13 ab/km².

## Lòcs e monuments

* Arriu Sosterran de la Boisha

## Véser tanben

* Comunas d'Arièja

## Nòtas

* 1 2 3 Patrici Poujade, Dictionnaire toponymique de l'Ariège, ed. IEO d'Arièja, 2021, p. 450-451
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 694
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 185 e 314-315
* ↑ J. Lacroix, Les noms d'origine gauloise. La Gaule des combats, p. 104
* ↑ https://www.ladepeche.fr/article/2000/09/08/71380-vernajoul-en-fait-toute-une-histoire.html
* Portal de Lengadòc